Κοπή βασιλόπιτας του Συλλόγου Ποντίων και Φίλων Π.Ε. Ρεθύμνης «Αροθυμία»
2026-01-10 20:00 (Europe/Athens) | Κέντρο Φάρος, Gefira Zoiridas, Ρέθυμνο, Ρεθύμνου, 741 50, Greece
Ο Σύλλογος Ποντίων και Φίλων Π.Ε. Ρεθύμνης «Αροθυμία» διοργανώνει την ετήσια κοπή της βασιλόπιτας το Σάββατο 10 Ιανουαρίου 2026, στο Κέντρο «Φάρος» στο Ρέθυμνο.
Στο καλλιτεχνικό πρόγραμμα θα είναι το μουσικό σχήμα RoseBand (Κυριάκος Τριανταφυλλίδης, Δημήτρης Παπαδόπουλος, Νίκος Σιδηρόπουλος, Κώστας Πετρίδης).
Η είσοδος ανέρχεται στα 25 ευρώ και περιλαμβάνει πλήρες μενού.
Ώρα έναρξης 20:00.
Κρατήσεις στα τηλέφωνα 6955766056 και 6978924644.

Κοπή Βασιλόπιτας του Πολιτιστικού Συλλόγου Πρασσών
2026-01-10 20:00 | Πρασσές, Prasies, Ρεθύμνου, 741 50, Greece
Με μεγάλη χαρά σας προσκαλούμε στην καθιερωμένη κοπή της πρωτοχρονιάτικης πίτας του χωριού μας, που θα πραγματοποιηθεί το Σάββατο 10 Ιανουαρίου 2026, στην αίθουσα του Πολιτιστικού Συλλόγου Πρασσών.
Ελάτε να υποδεχτούμε όλοι μαζί το νέο έτος, με καλή διάθεση, χαμόγελα και πολλή διασκέδαση, παρέα με τον Νίκο Ζουμπουλάκη και το συγκρότημα του, που θα μας χαρίσουν μια όμορφη μουσική βραδιά!
Είσοδος: 20€ (περιλαμβάνει πλήρες μενού).
Ώρα έναρξης: 20:00
Τηλέφωνα κρατήσεων: 6946077755 – 6987169812
Διοργάνωση: Πολιτιστικός Σύλλογος Πρασσών.

Ο Γιώργης Αλεξαντωνάκης στο Μεζεδοπωλείο «Αλλού γι' Αλλού»
2026-01-10 22:00 | Μεζεδοπωλείο Αλλού γι’ αλλού, Νικολάου Πλαστήρα 2, Ρέθυμνο, Ρεθύμνου, 74100, Ελλάδα
Ο Γιώργης Αλεξαντωνάκης με το συγκρότημα του στο Μεζεδοπωλείο «Αλλού γι’ Αλλού».
Τηλ κρατήσεων 697 402 5703.

Κοπή της πίτας του Ο.Φ. Αρμένων
2026-01-10 22:00 | Κέντρο Α-Α, Armeni, Ρεθύμνου, 741 50, Greece
Ο Όμιλος Φιλάθλων Αρμένων κόβει την πρωτοχρονιάτικη πίτα του και σας προσκαλεί το Σάββατο 10 Ιανουαρίου σε μια όμορφη λαϊκή βραδιά στο κοσμικό κέντρο ΑΛΦΑ – ΑΛΦΑ, στους Αρμένους.
Μαζί μας θα είναι ο Γιάννης Λιδάκης και η Εμμανουέλα Μανιδάκη, σε ένα πρόγραμμα με ζωντανή μουσική, κέφι και καλή παρέα.
Η τιμή εισόδου είναι 20 ευρώ με πλήρες μενού, ενώ για τα παιδιά έως 12 ετών η τιμή είναι 15 ευρώ.
Για κρατήσεις μπορείτε να καλέσετε στο 697 75 87906.

Κοπή Βασιλόπιτας της Ιστορικής & Λαογραφικής Εταιρείας Ρεθύμνης
2026-01-11 12:00 | «Θεομήτωρ» Κέντρο Κοινωνικής και Πολιτιστικής Διακονίας, Ψυχουντάκη Παντ. 5, Rethymno, Ρεθύμνου, 741 32, Greece
Η Ιστορική και Λαογραφική Εταιρεία Ρεθύμνης (Ι.Λ.Ε.Ρ.) προσκαλεί τα μέλη και τους φίλους της στην εκδήλωση κοπής της Βασιλόπιτας για το νέο έτος, η οποία θα πραγματοποιηθεί την Κυριακή 11 Ιανουαρίου 2026, στις 12:00 το μεσημέρι, στην αίθουσα εκδηλώσεων του Κέντρου Κοινωνικής και Πολιτιστικής Διακονίας «Θεομήτωρ», στον λόφο Τιμίου Σταυρού, στην πόλη του Ρεθύμνου.
Το πρόγραμμα της εκδήλωσης περιλαμβάνει καλωσόρισμα από τον Πρόεδρο του Διοικητικού Συμβουλίου της Ι.Λ.Ε.Ρ., κ. Μανούσο Κλάδο, καθώς και την προβολή βίντεο με τίτλο «Γιορτές αλλοτινών εποχών στο Ρέθυμνο», της κ. Αθηνάς Πετρακάκη. Θα ακολουθήσει απόδοση παραδοσιακών τραγουδιών από τη Χορωδία και Ορχήστρα Παραδοσιακής Μουσικής «Παύλος Βλαστός».
Η εκδήλωση θα ολοκληρωθεί με την κοπή της Βασιλόπιτας και δεξίωση.
Η παρουσία του κοινού θα αποτελέσει ιδιαίτερη τιμή και χαρά για την Ιστορική και Λαογραφική Εταιρεία Ρεθύμνης και θα ενισχύσει το έργο και τις πολιτιστικές της δράσεις.

Ρεσιτάλ φλάουτου της Βαρβάρας Κατριτζιδάκη στο Ωδείο Ρεθύμνου
2026-01-11 20:00 | Ωδείο Ρεθύμνου, Βερνάδου 2, Ρέθυμνο, Ρεθύμνου, 74100, Ελλάδα
Ρεσιτάλ φλάουτου της Βαρβάρας Κατριτζιδάκη θα πραγματοποιηθεί την Κυριακή 11 Ιανουαρίου στο Ρέθυμνο.
Η εκδήλωση θα πραγματοποιηθεί στις 20:00, στην Αίθουσα Παντελή Πρεβελάκη του Ωδείου Ρεθύμνου, με ελεύθερη είσοδο για το κοινό. Το ρεσιτάλ διοργανώνεται από τον Σύνδεσμο Διαδόσεως Καλών Τεχνών – Ελληνικό Ωδείο Ρεθύμνου, σε συνεργασία με το «Ωδείο των Χρωμάτων».
Η Βαρβάρα Κατριτζιδάκη, σπουδάστρια του «Ωδείου των Χρωμάτων» Ηρακλείου, θα παρουσιάσει έργα σπουδαίων συνθετών του κλασικού ρεπερτορίου, όπως Bach, Mozart, Schubert, Jones και Poulenc.
Στο πιάνο θα τη συνοδεύσει η Έλσα Φήταμ.

Η παράσταση «Ο Τέλειος Φόνος» του Φρέντερικ Νοτ στο Ρέθυμνο
2026-01-12 18:15 - 23:00 | Cineland Παντελής, Εμμανουήλ Πορτάλιου 3, Ρέθυμνο, Ρεθύμνου, Ελλάδα
Το αριστοτεχνικό αστυνομικό θρίλερ του Φρέντερικ Νοτ, «Ο Τέλειος Φόνος», που έγινε παγκοσμίως γνωστό μέσα από τη θρυλική κινηματογραφική μεταφορά του Άλφρεντ Χίτσκοκ «Dial M for Murder», παρουσιάζεται φέτος στην Κρήτη, σε σκηνοθεσία Γιώργου Φρατζεσκάκη.
Ένα έργο γεμάτο αγωνία, ανατροπές και λεπτή ψυχολογική ένταση, όπου τίποτα δεν είναι όπως φαίνεται.
Ο Τόνι Γουέντις, πρώην πρωταθλητής του τένις, ανακαλύπτει ότι η σύζυγός του, Μάργκο, τον απατά με τον Μαρκ Χάλιντεϊ, συγγραφέα αστυνομικών μυθιστορημάτων. Ο Γουέντις αποφασίζει να ξεφορτωθεί τη σύζυγό του για να κληρονομήσει την περιουσία της και, προκειμένου να μην κινήσει τις υποψίες της αστυνομίας, αναθέτει τη δολοφονία της στον Τσαρλς Σουάν – ένα παλιό γνωστό του με βεβαρημένο παρελθόν. Με όπλα τον εκβιασμό και οικονομική αποζημίωση, ο Γουέντις αναγκάζει τον Σουάν να σκοτώσει τη γυναίκα του, σχεδιάζοντας έτσι το τέλειο έγκλημα.
Στο Ρέθυμνο η παράσταση θα πραγματοποιηθεί τη Δευτέρα 12 Ιανουαρίου στο Cineland Παντελής.
ΣΥΝΤΕΛΕΣΤΕΣ
Απόδοση – Σκηνοθεσία: Γιώργος Φρατζεσκάκης
Σκηνικό – Κοστούμια: Σάββας Πασχαλίδης
Φωτισμοί: Θανάσης Ρουμελιώτης
Μουσική επιμέλεια: Joniman
Βοηθός σκηνοθέτη: Καίτη Αυγουστάκη
Φωτογραφίες: Γιώργος Κρίκος
Επικοινωνία: Μαρίκα Αρβανιτοπούλου | Art Ensemble
Artwork: Μαρίνα Λυσιμάχου
Παραγωγή: ELIART | Γιάννης Ρουμελιώτης
Παίζουν οι: Θάνος Καληώρας, Αλεξάνδρα Ούστα, Γιώργος Φρατζεσκάκης, Χρήστος Μάντακας, Παναγιώτης Κατσίκης
ΠΛΗΡΟΦΟΡΙΕΣ – ΠΡΟΓΡΑΜΜΑ ΠΑΡΑΣΤΑΣΕΩΝ
ΡΕΘΥΜΝΟ – Δευτέρα 12 Ιανουαρίου 2026
Cineland ΠΑΝΤΕΛΗΣ - Ώρες παραστάσεων: 18:15 & 21:00
Προπώληση: Cineland Παντελής, more.com
Διάρκεια: 90΄
Εισιτήρια: 21€ (γενική είσοδος), 18€ (φοιτητές, άνεργοι, πολύτεκνοι, άνω των 65).
Ειδικές τιμές για γκρουπ άνω των 20 ατόμων.

VineYart Vol. 2: Έκθεση επιλεγμένων κρασιών στο Ρέθυμνο
2026-01-17 12:00 - 20:00 | Κέντρο Βυζαντινών Τεχνών, Εθνικής Αντιστάσεως 82, Ρέθυμνο, Ρεθύμνου, 74100
Το κρασί, ο χρόνος και ο τόπος συναντιούνται ξανά. Η VineyArt επιστρέφει για δεύτερη χρονιά.
Ένα ταξίδι που ξεκινά μέσα από το ποτήρι. Επιλεγμένα κρασιά από την Ελλάδα και τον κόσμο φέρνουν αρώματα, ιστορίες και τόπους που ζουν μέσα στη γεύση. Οι Έλληνες δημιουργοί παρουσιάζουν οι ίδιοι τις δημιουργίες τους, ενώ διεθνείς ετικέτες ζωντανεύουν μέσα από τη γνώση των sommelier μας.
Γιατί εδώ, το κρασί δεν είναι μόνο δοκιμή. Είναι εμπειρία. Είναι αφήγηση. Είναι στιγμή που σε ακολουθεί.
Σε αυτό το κεφάλαιο, το κρασί και η τέχνη ενώνονται ξανά — a fusion of wine + art.
VineyArt Vol. 2 — Αναφορά στο Μπαρόκ.
Επαγγελματίες του HORECA και λάτρεις του κρασιού θα έχουν την ευκαιρία να συναντήσουν και να επικοινωνήσουν με τους οινοποιούς, ανταλλάσσοντας γνώσεις και δημιουργώντας νέες συνεργασίες.
Είτε είστε επαγγελματίας του κρασιού, είτε απλός φίλος της γεύσης, η φετινή VineyArt σας προσφέρει μια αξέχαστη εμπειρία με πλούσιες γεύσεις και καινούργιες γνωριμίες.
Η γευσιγνωσία πραγματοποιείται από τους οινοποιούς για άτομα άνω των 18 ετών.
Η έκθεση θα πραγματοποιηθεί το Σάββατο 17 Ιανουαρίου 2026, στο Βυζαντινό Κέντρο Τέχνης, στην Παλιά Πόλη του Ρεθύμνου, επί της οδού Εθν. Αντιστάσεως 30.
Είσοδος 12€. Οι πόρτες θα είναι ανοιχτές από τις 12:00 το μεσημέρι μέχρι τις 20:00 το βράδυ.
Για πληροφορίες ή προπώληση εισιτηρίων, επικοινωνήστε στο 698 478 7906.
Η Cava Zafeirakis είναι υπεύθυνη για την οργάνωση και τη δημιουργία της έκθεσης

Κοπή Πρωτοχρονιάτικης πίτας από τον Πολιτιστικό Σύλλογο «Καστέλλος»
2026-01-17 20:00 | Κέντρο Α-Α, Armeni, Ρεθύμνου, 741 50, Greece
Ο Πολιτιστικός Σύλλογος «Καστέλλος» διοργανώνει την κοπή της πρωτοχρονιάτικης πίτας του το Σάββατο 17 Ιανουαρίου, με ώρα έναρξης 20:00, στο Κέντρο Α-Α στους Αρμένους.
Τη βραδιά θα πλαισιώσει μουσικά ο Γιάννης Γιαννακάκης με το συγκρότημα του.
Η είσοδος είναι 20€, ενώ για παιδιά έως 12 ετών η είσοδος είναι δωρεάν.
Για κρατήσεις και πληροφορίες: 698 0265 768, 697 9182 959.

Ο Γιάννης Κρητικός και ο Τάσος Σκούρας ζωντανά στο UPANO
2026-01-17 23:00 | UPΑΝΩ, Μάχης Κρήτης 149, Πλατανιάς Ρεθύμνου, Ρεθύμνου, Ελλάδα
Ο Γιάννης Κρητικός, καταξιωμένος ηθοποιός (Η Γη της Ελιάς, Your Face Sounds Familiar κ.ά.) και ερμηνευτής με σημαντικές συνεργασίες (Μίμης Πλέσσας, Τάκης Σούκας, Υπόγεια Ρεύματα κ.ά.), συναντά τον τραγουδοποιό και performer Τάσο Σκούρα (Βασίλης Παπακωνσταντίνου, Socrates, Πάνος Μουζουράκης κ.ά.) σε ένα γεμάτο ενέργεια live show, που παντρεύει την παράδοση με τον ηλεκτρικό ήχο του σήμερα.
ΣΑΒΒΑΤΟ 17 ΙΑΝΟΥΑΡΙΟΥ
Μάχης Κρήτης 149
Ώρα Έναρξης 23:00
Για κρατήσεις:6981038552

Εκδήλωση μνήμης για τον γιατρό Γιάννη Γ. Τσουδερό
2026-01-18 11:00 - 13:00 | Ωδείο Ρεθύμνου, Βερνάδου 2, Ρέθυμνο, Ρεθύμνου, 74100, Ελλάδα
Εκδήλωση μνήμης αφιερωμένη στον γιατρό και άνθρωπο της προσφοράς Γιάννη Γ. Τσουδερό θα πραγματοποιηθεί την Κυριακή 18 Ιανουαρίου στο Ωδείο Ρεθυμνου, στις 11.00 το πρωί.
Η εκδήλωση με τίτλο «Ας θυμηθούμε τον Γιάννη…» τιμά τη ζωή και το έργο του Γιάννη Τσουδερό, όχι μόνο ως επιστήμονα αλλά και ως ανθρώπου με έντονη κοινωνική δράση, που άφησε βαθύ αποτύπωμα στην κοινωνία της Κρήτης. Με αίσθημα ευθύνης, ανθρωπιάς και ανιδιοτελούς προσφοράς, στάθηκε δίπλα σε όσους είχαν ανάγκη, ξεπερνώντας πολλές φορές τα στενά όρια του ιατρικού του ρόλου.
Η εκδήλωση διοργανώνεται από τον Σύνδεσμο Διαδόσεων Καλών Τεχνών και τον Σύλλογο Φίλων Αρχαιολογικού Μουσείου Ρεθύμνου και αποτελεί έναν ελάχιστο φόρο τιμής σε έναν γιατρό που υπηρέτησε με συνέπεια και αγάπη το λειτούργημά του και σε έναν ενεργό πολίτη που πίστευε στη δύναμη της αλληλεγγύης και της κοινωνικής ευθύνης.
Στην διάρκεια της εκδήλωσης θα μιλήσουν εκπρόσωποι των φορέων καταθέτοντας μαρτυρίες από την προσφορά του γιατρού.
Κεντρικός ομιλητής θα είναι ο ομότιμος καθηγητής του Πανεπιστημίου Κρήτης γιατρός κ. Χρήστος Λιονής. Χαιρετισμό θα απευθύνει ο γιατρός κ. Νίκος Κεφαλογιαννης παθολόγος-διαιτολόγος, Διδάκτωρ του πανεπιστημίου Αθηνών.

Παρουσίαση του βιβλίου του Ανδρέα Ξανθού «Το κόκκινο νήμα – Υγεία, Κοινωνία, Πολιτική»
2026-01-18 18:30 | Ωδείο Ρεθύμνου, Βερνάδου 2, Ρέθυμνο, Ρεθύμνου, 74100, Ελλάδα
Στο Ρέθυμνο παρουσιάζεται την Κυριακή 18 Ιανουαρίου 2026, στις 18:30, το βιβλίο του Ανδρέα Ξανθού «Το κόκκινο νήμα – Υγεία, Κοινωνία, Πολιτική», σε εκδήλωση που διοργανώνουν οι Εκδόσεις ΘΕΜΕΛΙΟ στο Ωδείο Ρεθύμνου.
Για το βιβλίο θα μιλήσουν η παθολόγος–λοιμωξιολόγος Ελένη Ιωαννίδου, ο ομότιμος καθηγητής Δημόσιας Υγείας Τάκης Παναγιωτόπουλος, ο πρώην διοικητής του Γενικού Νοσοκομείου Ρεθύμνου Γιώργος Φραγκιαδάκης, καθώς και ο συγγραφέας.
Τον συντονισμό της συζήτησης θα έχει η επίκουρη καθηγήτρια Κοινωνιολογίας του Πανεπιστημίου Κρήτης Αθηνά Σκουλαρίκη.

Παρουσίαση του βιβλίου «Ψυχική Υγεία και Σεξουαλικότητα: Η σεξουαλική εκπαίδευση στο σχολείο»
2026-01-21 18:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Παρουσίαση του βιβλίου «Ψυχική Υγεία και Σεξουαλικότητα: Η σεξουαλική εκπαίδευση στο σχολείο» της Βασιλικής Μπουρτζέλη και της Μαργαρίτας Γερούκη, θα πραγματοποιηθεί την Τετάρτη 21 Ιανουαρίου 2026, στις 18:00, στο Σπίτι του Πολιτισμού.
Το βιβλίο πραγματεύεται τη σχέση της ψυχικής υγείας με τη σεξουαλικότητα και αναδεικνύει τη σημασία της σεξουαλικής εκπαίδευσης στο σχολικό πλαίσιο, μέσα από επιστημονική τεκμηρίωση και παιδαγωγική προσέγγιση.
Την εκδήλωση διοργανώνει ο Σύλλογος Εκπαιδευτικών Πρωτοβάθμιας Εκπαίδευσης Ρεθύμνου και η Α.ΞΕ.Π.Τ.

Παρουσίαση του βιβλίου «Εις τιμήν και μνήμην» Πρωτοπρεσβύτερος π. Ιωάννης Εμμ. Πίτερης (1924-2006)
2026-01-24 18:00 - 20:00 | «Θεομήτωρ» Κέντρο Κοινωνικής και Πολιτιστικής Διακονίας, Ψυχουντάκη Παντ. 5, Rethymno, Ρεθύμνου, 741 32, Greece
Η Ιερά Μητρόπολη Ρεθύμνης και Αυλοποτάμου και η οικογένεια του μακαριστού Πρωτ. Ιωάννου Πίτερη σας προσκαλούν στην παρουσίαση του βιβλίου υπό τον τίτλο «Εις τιμήν και μνήμην» Πρωτοπρεσβύτερος π. Ιωάννης Εμμ. Πίτερης (1924-2006), που περιλαμβάνει μέρος από το πλούσιο συγγραφικό έργο του.
Η παρουσίαση θα πραγματοποιηθεί στην κεντρική αίθουσα του Κέντρου Πολιτισμικής και Κοινωνικής Διακονίας «ΘΕΟΜΗΤΩΡ» της Ιεράς Μητροπόλεως Ρεθύμνης και Αυλοποτάμου το Σάββατο 24η Ιανουαρίου 2026 και ώρα 18:00-20:00.
Στην εκδήλωση θα μιλήσουν:

Κανιολάκης Ιωάννης, Θεολόγος, τέως διευθυντής λυκείου, συγγραφέας και επιμελητής του βιβλίου, με θέμα: Παρουσίαση βιβλίου – τιμητικού αφιερώματος «Εις τιμήν και μνήμην» Πρωτοπρεσβύτερος π. Ιωάννης Εμμ. Πίτερης.
Ρεράκης Ηρακλής, Ομότιμος Καθηγητής του Τμήματος Ποιμαντικής και Κοινωνικής Θεολογίας του Αριστοτελείου Πανεπιστημίου Θεσσαλονίκης (Α.Π.Θ.) στον τομέα των Παιδαγωγικών και της Χριστιανικής Παιδαγωγικής και Πρόεδρος της Πανελληνίου Ενώσεως Θεολόγων, με θέμα: «Διδακτικό έργο του πατρός Ιωάννου Πίτερη».
Αιδεσιμολ. Πρωτ. Νικόλαος Νικηφόρος, Γενικός Αρχιερατικός Επίτροπος Ιεράς Μητροπόλεως Ρεθύμνης και Αυλοποτάμου, με θέμα: «Ιερατικό και ποιμαντικό έργο του πατρός Ιωάννου Πίτερη».

Θα διαβαστούν μικρά αποσπάσματα του έργου του π. Ιωάννου Πίτερη.
Τον συντονισμό της εκδήλωσης θα αναλάβει η δημοσιογράφος-ερευνήτρια-λογοτέχνης κ. Εύα Λαδιά.
Μετά το πέρας της εκδήλωσης το βιβλίο θα διανεμηθεί δωρεάν.
Ο Μητροπολίτης † Ο Ρεθύμνης και Αυλοποτάμου Πρόδρομος
Η Οικογένεια του μακαριστού Πρωτ. Ιωάννου Πίτερη

Παρουσίαση του βιβλίου «Symbiotica» στο The Garage Theatre
2026-01-24 18:30 - 19:30 | The Garage, Δημοκρατίας 53, Rethymno, Rethymno, Ρεθύμνου, 74132, Greece
Ο Σύλλογος Εκπαιδευτικών Π.Ε. Ρεθύμνου και οι εκδόσεις 24 Γράμματα παρουσιάζουν το νέο βιβλίο του Γιώργου Γιαννουκαράκη, με τίτλο Symbiotica, στο The Garage Theatre στο Ρέθυμνο, το Σάββατο 24-1-2026 στις 18:30.
Το Symbiotica είναι ένα ψυχολογικό και υπαρξιακό θρίλερ που εξερευνά τα όρια μεταξύ συνείδησης, ταυτότητας και ελέγχου. Οι χαρακτήρες του Symbiotica μη έχοντας κάπου αλλού να στραφούν, μιας και βρίσκονται αποκλεισμένοι σε έναν εξωγήινο πλανήτη, αναγκάζονται να αφουγκραστούν τις εσωτερικές τους φωνές και να συνομιλήσουν μαζί τους.
Στην παρουσίαση θα μιλήσουν οι: Ειρήνη Γαβριλάκη (αρχαιολόγος, συγγραφέας, επιμελήτρια του βιβλίου), Γιάννης Μαρινάτος (εκπαιδευτικός , Πρόεδρος Συλλόγου Π.Ε Ρεθύμνου) και ο συγγραφέας Γιώργος Γιαννουκαράκης.
Αποσπάσματα του βιβλίου θα διαβάσουν: Μαρία Αλεξίου, Ηλιάνα Λέγγα και Ανδρομάχη Σαπουντζή
Μην ξεχνάς ότι εσύ ο ίδιος είσαι ο δυνάστης του, αυτός δηλαδή που έχτισε τη φυλακή του, τη συντηρεί και την φυλάει σαν δεσμοφύλακας. Αν εσύ το φοβάσαι τόσο, φαντάσου πόσο τρομοκρατημένο είναι το πλάσμα σου. Το μόνο που πρέπει να κάνεις είναι να το ακούσεις. Τίποτα άλλο.
Symbiotica
Σάββατο 24/1/2026 – 18:30
The Garage Theatre (Δημοκρατίας 53, Ρέθυμνο)

Κοπή της Πρωτοχρονιάτικης πίτας του Λαογραφικού Ομίλου Χοροκρήτες
2026-01-24 20:30 | Κτήμα Θυμέλη, Κτήμα Θυμέλη, Ρέθυμνο, Ρεθύμνου, 74100, Greece
Η κοπή της Πρωτοχρονιάτικης πίτας του Λαογραφικού Ομίλου Χοροκρήτες θα πραγματοποιηθεί το Σάββατο 24 Ιανουαρίου 2026 στο Κτήμα Θυμέλη!
Θα σας διασκεδάσει το συγκρότημα του Μανώλη Κονταρού.
Ώρα έναρξης 20:30
Είσοδος 25 ευρώ (πλήρες μενού)
Παιδιά έως 12 ετών 18 ευρώ.
Θα πραγματοποιείται προπώληση στις εγκαταστάσεις του Ομίλου (Αντισμηναρχου Βασιλάκη 17, Ρέθυμνο).
Τηλ. κρατήσεων: 6974439836-2831022832

Παζάρι της ΣΤ’ Τάξης του 16ου Δημοτικού Σχολείου Ρεθύμνου
2026-01-25 09:00 - 14:00 | Πλατεία Τεσσάρων Μαρτύρων, Πλατεία Τεσσάρων Μαρτύρων, Ρέθυμνο, Ρεθύμνου, Ελλάδα
Ένα ξεχωριστό παζάρι με άρωμα… κυνηγιού θησαυρού διοργανώνουν οι μαθητές της ΣΤ’ τάξης του 16ου Δημοτικού Σχολείου Ρεθύμνου, το Σάββατο 24 και την Κυριακή 25 Ιανουαρίου 2026.
Το παζάρι θα πραγματοποιηθεί από τις 9:00 το πρωί στην πλατεία Τεσσάρων Μαρτύρων και καλεί μικρούς και μεγάλους να αναζητήσουν τον «θησαυρό» τους μέσα από μια γιορτινή και δημιουργική δράση.
Όλα τα έσοδα από το παζάρι θα διατεθούν εξ ολοκλήρου για την ενίσχυση της εκπαιδευτικής εκδρομής των μαθητών της ΣΤ’ τάξης, δίνοντας στα παιδιά τη δυνατότητα να συμβάλουν ενεργά στον κοινό τους στόχο.
Η δράση πραγματοποιείται με τη στήριξη του Συλλόγου Γονέων και Κηδεμόνων του σχολείου.

Κοπή της Πρωτοχρονιάτικης πίτας του Συλλόγου Γονέων & Φίλων Ατόμων με Αυτισμό Ρεθύμνου
2026-01-25 13:00 | Κέντρο Α-Α, Armeni, Ρεθύμνου, 741 50, Greece
Ο Σύλλογος Γονέων & Φίλων Ατόμων με Αυτισμό Ρεθύμνου σας προσκαλεί στην κοπή της πρωτοχρονιάτικης πίτας του, για να ξεκινήσουμε τη χρονιά μαζί, στηρίζοντας το έργο του συλλόγου μας.
Ταβέρνα “Α-Α”, Αρμένοι Ρεθύμνου
Κυριακή 25 Ιανουαρίου 2026 – Ώρα: 13:00
Θα μας διασκεδάσει ο Νίκος Λαγουδάκης & το συγκρότημά του.
Τιμή Πρόσκλησης:
• Γενική είσοδος (με πλήρες μενού): 25€
• Παιδιά κάτω των 12 ετών: 15€
Κρατήσεις θέσεων:
Τηλέφωνα: 6948590359 – 6936704854
Email: aytismos@gmail.com

Κοπή Πρωτοχρονιάτικης Πίτας από τον Λαογραφικό Όμιλο Τζανιδάκη
2026-01-25 13:30 | Κτήμα Θυμέλη, Κτήμα Θυμέλη, Ρέθυμνο, Ρεθύμνου, 74100, Greece
Ο Λαογραφικός Όμιλος Τζανιδάκη διοργανώνει την κοπή της πρωτοχρονιάτικης πίτας την Κυριακή 25 Ιανουαρίου 2026, στο Κτήμα Θυμέλη.
Την εκδήλωση θα πλαισιώσουν μουσικά οι Κώστας Κακουδάκης, Μιχάλης Πετσάκης και Στέλιος Σταματογιαννάκης, σε ένα γνήσιο παραδοσιακό κλίμα.
Η έναρξη είναι προγραμματισμένη για τις 13:30.
Η είσοδος κοστίζει 25€ με πλήρες μενού, ενώ για παιδιά έως 12 ετών το κόστος είναι 15€.
Για πληροφορίες και κρατήσεις: 693 6163 598.

Εκδήλωση με αφορμή την εορτή των Τριών Ιεραρχών
2026-01-25 19:30 | Λύκειο Ελληνίδων Ρεθύμνου, Ελευθερίου Βενιζέλου 79, Ρέθυμνο, Ρεθύμνου, 74100, Ελλάδα
Την Κυριακή 25 Ιανουαρίου και ώρα 19:30 και με αφορμή την εορτή των Τριών Ιεραρχών, το Λύκειο των Ελληνίδων στην αίθουσα του στην Προκυμαία, οργανώνει διάλεξη με ομιλητή τον κ. Κωστή Ηλ. Παπαδάκη, συντ. φιλόλογο, θεολόγο και συγγραφέα, με θέμα:
«Παραδείγματα έμπρακτης άσκησης στην αρετή από την ελληνική κλασσική αρχαιότητα στον Λόγο του Μεγάλου Βασιλείου: «Προς τούς νέους, `όπως αν εξ ελληνικών ωφελοίντο λόγων».
Ύμνους σχετικούς με τους Τρεις Ιεράρχες θα ψάλλει η «Χορωδία και ορχήστρα παραδοσιακής μουσικής, Παύλος Βλαστός» με χοράρχη τον κ.Αντώνη Μιχελουδάκη.
Οι Τρεις Ιεράρχες είναι προστάτες του Λυκείου των Ελληνίδων Ρεθύμνης.

«Σολάρις» του Στάνισλαβ Λεμ στη Λέσχη Φιλαναγνωσίας της Δημόσιας Βιβλιοθήκης Ρεθύμνου
2026-01-26 18:00 | Δημόσια Κεντρική Βιβλιοθήκη Ρεθύμνου, Μπίρη 6, Ρέθυμνο, Ρεθύμνου, Ελλάδα
H Λέσχη Φιλαναγνωσίας της Δημόσιας Βιβλιοθήκης Ρεθύμνου μεταφέρεται στον πλανήτη Σολάρις και συζητά για τα όρια της ανθρώπινης γνώσης και διανόησης, για την μνήμη και το τραύμα, αλλά και για το τι σημαίνει για τον άνθρωπο η αποτυχία να ερμηνεύσει το ριζικά Άλλο — όταν, αντί για νέους κόσμους, αναζητά καθρέφτες.
Ο Στάνισλαβ Λεμ μας στερεί αυτούς τους καθρέφτες, φέρνοντάς μας αντιμέτωπους με το ερώτημα «τι είναι ο Σολάρις» και, σε αντιπαραβολή με αυτόν, τι είναι η ανθρώπινη συνείδηση.
Την Δευτέρα 26 Ιανουαρίου 2026, στις 18:00, στην Δημόσια Κεντρική Βιβλιοθήκη Ρεθύμνου.
Συντονίζει η Εμμανουέλα Μαστοράκη.

Παρουσίαση του βιβλίου «ΚΟΣΜΙΚΟ ΠΡΟΣΕΥΧΗΤΑΡΙ» στο Ρέθυμνο
2026-01-26 18:00 | Ξενοδοχείο JO-AN Palace, Δημητρακάκη 8, Ρέθυμνο, Ρεθύμνου, 74100, Ελλάδα
Μετά τη μεγάλη ανταπόκριση του κοινού στην Αθήνα, το βιβλίο «ΚΟΣΜΙΚΟ ΠΡΟΣΕΥΧΗΤΑΡΙ» του συγγραφέα Ερωτόκριτου Κυμιωνή παρουσιάζεται στο Ρέθυμνο, τη Δευτέρα 26 Ιανουαρίου 2026, στις 5:55 μ.μ., στο ξενοδοχείο Jo–An Palace (Δημητρακάκη 8).
Πρόκειται για ένα έργο πνευματικού χαρακτήρα, που εστιάζει στη Νοερά Προσευχή ως δρόμο εσωτερικής γαλήνης, αυτογνωσίας και ουσιαστικής σύνδεσης με το θείο. Το βιβλίο έχει ήδη αγγίξει χιλιάδες αναγνώστες, δημιουργώντας έναν ζωντανό διάλογο γύρω από την προσευχή ως βίωμα και πράξη ζωής.
Την παρουσίαση της εκδήλωσης θα πραγματοποιήσει η δημοσιογράφος υγείας Εύα Ντελιδάκη και θα προλογίσουν σημαντικοί άνθρωποι του Ρεθύμνου
Η εκδήλωση διοργανώνεται από τον οργανισμό «Μανώλη Μαζί Μπορούμε – Σχολή Αγάπης Εαυτού Ρεθύμνου».
Η είσοδος είναι ελεύθερη για το κοινό.
Πληροφορίες – Υπεύθυνη οργανισμού Ρεθύμνου: Μαρία Νικολακάκη – 6988438875

«Βασίλης Σκουλάς: Στο μετερίζι τσ’ ανθρωπιάς»: Παρουσίαση του βιβλίου του Κ. Μπαλαχούτη
2026-01-26 20:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Η Δημόσια Κεντρική Βιβλιοθήκη Ρεθύμνου παρουσιάζει στο «Σπίτι του Πολιτισμού» τη Δευτέρα 26 Ιανουαρίου ώρα 20:00 τη βιογραφία του κρητικού καλλιτέχνη Βασίλη Σκουλά από τον Κώστα Μπαλαχούτη: «Βασίλης Σκουλάς: Στο μετερίζι τσ’ ανθρωπιάς»(εκδ. Όγδοο).
Για το βιβλίο θα μιλήσουν οι:

Κώστας Σπανουδάκης, τ. Αντιπρύτανης Π.Κ., Πρόεδρος Εφορευτικού Συμβουλίου της Δημόσιας Κεντρικής Βιβλιοθήκης Ρεθύμνου
Κώστας Αποστολάκης, Καθηγητής Πανεπιστημίου Κρήτης
Γιώργης Καράτζης, ποιητής.

Παρεμβαίνει ο συγγραφέας Κώστας Μπαλαχούτης. Ακολουθεί αντιφώνηση και μουσικός επίλογος από το Βασίλη Σκουλά.
Την εκδήλωση συντονίζει ο Γιώργος Παπακωνσταντής, μέλος του Ε.Σ. της Δ.Κ.Β.Ρ. & Διοικητής του Νοσοκομείου Ρεθύμνου.
Η εκδήλωση τελεί υπό την αιγίδα του Δήμου Ρεθύμνης. Η είσοδος για το κοινό είναι ελεύθερη.

Ομιλίες με θέμα «Καίρια σημεία της Ιστορίας του Ελληνισμού από την εποχή των Μυκηναίων έως σήμερα»
2026-01-27 18:30, 2026-01-28 09:00 - 12:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Ο Σύλλογος Φίλων Πολεμικού Μουσείου – Παράρτημα Χρωμοναστηρίου, σε συνεργασία με τη Διεύθυνση Δευτεροβάθμιας Εκπαίδευσης Ρεθύμνου, διοργανώνουν ομιλίες με τίτλο: «Καίρια σημεία της Ιστορίας του Ελληνισμού από την εποχή των Μυκηναίων έως σήμερα»
Οι εκδηλώσεις θα φιλοξενηθούν στο Σπίτι του Πολιτισμού:

Τρίτη, 27 Ιανουαρίου 2026, 18:30: Ομιλία ανοικτή για το κοινό
Τετάρτη, 28 Ιανουαρίου 2026, πρωί: Εκπαιδευτική δράση για μαθητές/τριες Γυμνασίων και Λυκείων

Η ομιλήτρια, Ομότιμη Καθηγήτρια Ιστορίας, κ. Μαρία Ευθυμίου, θα μας οδηγήσει σε ένα συναρπαστικό ταξίδι γνώσεων, αναδεικνύοντας τα καίρια γεγονότα και φαινόμενα που διαμόρφωσαν την πορεία του Ελληνισμού από τα μυκηναϊκά χρόνια έως σήμερα.
Στόχος των ομιλιών – δράσεων είναι να γνωρίσουμε την ιστορία, την τέχνη και τον πολιτισμό μας, ενισχύοντας την πολιτιστική συνείδηση και την προστασία της Πολιτιστικής Κληρονομιάς.
Στο προσκλητήριο μήνυμά της η Πρόεδρος του Συλλόγου κ. Χρυστάλλα Παραγιουδάκη φιλόλογος αναφέρει:
«Με μεγάλη χαρά σας προσκαλούμε να συμμετάσχετε στις εκδηλώσεις μας στο Σπίτι του Πολιτισμού, όπου μέσα από την ομιλία της κ. Μαρίας Ευθυμίου, θα ταξιδέψουμε στην πορεία του Ελληνισμού από τα μυκηναϊκά χρόνια έως σήμερα.
Θα γνωρίσουμε καλύτερα την ιστορία, την τέχνη και τον πολιτισμό μας, μέσα από την μακραίωνη πορεία του Ελληνισμού και θα αντλήσουμε διδάγματα για το σήμερα και το μέλλον της πατρίδας μας, στους δύσκολους καιρούς με τους πολλούς πολέμους και της απαιτήσεις των ισχυρών της γης, όπου έχουν παραβιαστεί οι Διεθνείς Κανόνες, το Διεθνές Δίκαιο, το Δίκαιο της Θάλασσας και τα Ανθρώπινα Δικαιώματα».
Επίσης στο μήνυμά του, ο Αντιπρόεδρος του Συλλόγου και Επίτιμος Διευθυντής Δευτεροβάθμιας Εκπαίδευσης, Δρ. Μανούσος Μαραγκάκης, επισημαίνει ότι «ανάμεσα στα άυλα «όπλα» του Μουσείου μας, αλλά και της Παιδείας συνολικά, εξέχουσα θέση κατέχει η ελληνική γλώσσα. Όπως υπενθυμίζει η Μαρία Ευθυμίου σε κάθε της ομιλία, η ελληνική γλώσσα αποτελεί το «υπερόπλο του Ελληνισμού» και θεμελιώδη πυλώνα του πολιτισμού μας, καθώς συνδέει αδιάρρηκτα την ιστορία του Ελληνισμού — από την αρχαιότητα έως σήμερα — με τη διαχρονικότητα και τη δύναμη της γλωσσικής μας κληρονομιάς. Πρόκειται για το κατεξοχήν κλειδί κατανόησης της ιστορικής μας διαδρομής και της συλλογικής μας ταυτότητας».
Σας περιμένουμε να ζήσουμε μαζί ένα συναρπαστικό ταξίδι στον χρόνο, πάνω στο καράβι της ελληνικής γλώσσας, που μεταφέρει τη μνήμη του παρελθόντος, φωτίζει το παρόν και μας οδηγεί με σιγουριά στο αύριο.
Συνδιοργάνωση & Χρηματοδότηση: Περιφέρεια Κρήτης | Δήμος Ρεθύμνου | Status Tourism Agency

Παρουσίαση βιβλίου της αρχαιολόγου Ειρήνης Γαβριλάκη στο Ρέθυμνο
2026-01-29 19:00 | «Θεομήτωρ» Κέντρο Κοινωνικής και Πολιτιστικής Διακονίας, Ψυχουντάκη Παντ. 5, Rethymno, Ρεθύμνου, 741 32, Greece
Η Ιστορική και Λαογραφική Εταιρεία Ρεθύμνου, με τη ευγενική υποστήριξη της Ιεράς Μητρόπολης Ρεθύμνης και Αυλοποτάμου, προσκαλεί το κοινό στην παρουσίαση του βιβλίου της αρχαιολόγου Ειρήνης Γαβριλάκη, με τίτλο «Μουσεία: τόποι (αυτo) αναφοράς και Παιδείας», που κυκλοφορεί από τις Εκδόσεις 24γράμματα.
Η εκδήλωση θα πραγματοποιηθεί την Πέμπτη 29 Ιανουαρίου 2025, στις 19:00, στην αίθουσα «ΘΕΟΜΗΤΩΡ» στο λόφο του Τιμίου Σταυρού στο Ρέθυμνο.
Για το βιβλίο θα μιλήσουν:

Δρ Μαρία Ανδρεαδάκη-Βλαζάκη, Επίτιμη Έφορος της ΚΕ΄ Εφορείας Προϊστορικών και Κλασικών Αρχαιοτήτων και Γενική Διευθύντρια Αρχαιοτήτων και Πολιτιστικής Κληρονομιάς του ΥΠΠΟ (πρώην Γενική Γραμματέας ΥΠΠΟ),
Καθ. Αντώνης Χουρδάκης, Παιδαγωγικό Τμήμα Δημοτικής Εκπαίδευσης, Σχολές Αγωγής του Πανεπιστημίου Κρήτης και π. Κοσμήτορας,
Δρ Φωτεινή Αλεξανδράκη, Αναπληρώτρια Επόπτρια Ποιότητας Εκπαίδευσης και Σύμβουλος Εκπαίδευσης.

Τον συντονισμό της εκδήλωσης θα έχει ο Μανούσος Κλάδος, δημοσιογράφος και ιστορικός, ενώ τη μουσική πλαισίωση της βραδιάς θα αναλάβει η Ελένη Δραμιτινού.
Η είσοδος είναι ελεύθερη.

«THERAPY»: Έκθεση σύγχρονης τέχνης της Ελένης Ιωαννίδου στην Γκαλερί Μορφές
2026-01-30 10:00 - 14:00 | Γκαλερί Μορφές, Γοβατζιδάκη 18, Ρέθυμνο, Ρεθύμνου, Ελλάδα
Η έκθεση THERAPY με μωσαϊκά από ληγμένα χάπια και κάψουλες της Ελένης Ιωαννίδου θα φιλοξενηθεί από τις 18 Δεκεμβρίου 2025 έως Σάββατο 31 Ιανουαρίου 2026 στην γκαλερί Μορφές στο Ρέθυμνο.
Η έκθεση αυτή παρουσιάζει μια πρωτότυπη εικαστική προσέγγιση, όπου ληγμένα χάπια και κάψουλες μεταμορφώνονται σε ψηφίδες μωσαϊκών.
Η δημιουργός, ανακαλύπτει στο «άχρηστο» φάρμακο μια απρόσμενη αισθητικ δύναμη. Τα χρώματα, τα σχήματα και η υφή των χαπιών αποκτούν νέα ζωή, μετατρεπόμενα σε ένα υλικό που αφηγείται ιστορίες θεραπείας, αναγέννησης και μεταμόρφωσης.
Η αρχική έμπνευση προήλθε πριν από κάποια χρόνια από τη διαδικασία ανακύκλωσης φαρμάκων στο κοινωνικό φαρμακείο Ρεθύμνου. Εκεί η δημιουργός παρατήρησε την ποικιλομορφία του πολύχρωμου σωρού από χάπια και ξεκίνησε τα πρώτα πειράματα με αυτό το φθαρτό και απρόβλεπτο υλικό. Με τον χρόνο και ιδιαίτερα κατά την περίοδο της πανδημίας, η διαδικασία αυτή εξελίχθηκε σε έναν ισχυρό τρόπο έκφρασης, που συνδύασε μια ασχολία αποφόρτισης από την καθημερινή πίεση με την καλλιτεχνική δημιουργία.

Στην έκθεση παρουσιάζονται έργα φτιαγμένα από 2.000 έως 10.000 ψηφίδες–χάπια, που διαφορετικά θα κατέληγαν στο περιβάλλον.
Η έκθεση αυτή με τον τίτλο «THERAPY» συνοψίζει τη φιλοσοφία αυτής της εικαστικής δραστηριότητας, που αναδεικνύει με γλαφυρό τρόπο τη θεραπευτική δύναμη της τέχνης. Εδώ, το υλικό, το ληγμένο φάρμακο που είναι άχρηστο πλέον στην ιατρική θεραπεία, γίνεται ψηφίδα στη θεραπευτική φαρέτρα της τέχνης.
Παρουσιάζεται μια σειρά έργων που ξεκινούν από την απεικόνιση των γυναικείων πορτρέτων έως τα «παιχνιδιάρικα» βότσαλα και τους γραμμικούς πειραματισμούς.
Η άγρια «αρχέγονη» γυναίκα, η οποία παράλληλα με τη δύναμη της προβάλει και τη θηλυκή της πλευρά έχει σημαντική θέση.

Η τέχνη εδώ δε λειτουργεί μόνο ως αισθητική εμπειρία αλλά και ως συμβολική πράξη μετασχηματισμού. Μέσα από την επαναχρησιμοποίηση ενός υλικού που φθείρεται και απορρίπτεται, αναδύεται μια νέα πραγματικότητα που μιλά για την αντοχή, τη μεταμόρφωση και την ελπίδα.
Η έκθεση υπενθυμίζει ότι η θεραπεία μπορεί να ξεκινήσει από τα πιο απρόσμενα μέρη και ότι η δημιουργία έχει τη δύναμη να επουλώνει, να εμπνέει και να ανανεώνει το βλέμμα μας απέναντι στον κόσμο.
Η δύναμη των χρωμάτων, η ιδιαιτερότητα του υλικού και η ιδέα της ανακύκλωσης κυριαρχούν σε αυτή την έκθεση που αξίζει να επισκεφθείτε.
Επιμελητής Έκθεσης: Ηλίας Ηλιάκης
ART GALLERY ΜΟΡΦΕΣ
Γοβατζιδάκη 18, Ρέθυμνο
Τηλ: 2831-050271
E-mail: gallerymorfes@gmail.com

Εκδήλωση για τον εορτασμό των Τριών Ιεραρχών στο Ρέθυμνο
2026-01-30 18:30 | «Θεομήτωρ» Κέντρο Κοινωνικής και Πολιτιστικής Διακονίας, Ψυχουντάκη Παντ. 5, Rethymno, Ρεθύμνου, 741 32, Greece
Εκδήλωση αφιερωμένη στους Αγίους Τρεις Ιεράρχες διοργανώνει ο Σύνδεσμος Φιλολόγων Ρεθύμνου, σε συνεργασία με τις Διευθύνσεις Α’/θμιας και Β’/θμιας Εκπαίδευσης Ρεθύμνου, την Παρασκευή 30 Ιανουαρίου 2026, στις 18:30, στην αίθουσα «ΘΕΟΜΗΤΩΡ».
Το πρόγραμμα περιλαμβάνει παρουσιάσεις μαθητικών ψηφιακών εκπαιδευτικών έργων, εισηγήσεις με επίκεντρο τη διαχρονική παιδαγωγική αξία των Τριών Ιεραρχών, μουσικό πρόγραμμα από το σύνολο «Μουσικές Γέφυρες» του Μουσικού Σχολείου Ρεθύμνου, καθώς και βράβευση σχολείων και κοπή της Αγιοβασιλόπιτας του Συνδέσμου.
Η εκδήλωση τελεί υπό την αιγίδα της Ιεράς Μητρόπολης Ρεθύμνης και Αυλοποτάμου, της Περιφέρειας Κρήτης – Π.Ε. Ρεθύμνου και των Δήμων της Περιφερειακής Ενότητας Ρεθύμνου.

Η παράσταση «ΕΚΤΟΣ ΥΛΗΣ RELOADED» στο Cineland Παντελής
2026-01-30 19:00 - 23:00 | Cineland Παντελής, Εμμανουήλ Πορτάλιου 3, Ρέθυμνο, Ρεθύμνου, Ελλάδα
Ένας βουλευτής, που έχει διατελέσει για χρόνια και υπουργός ελληνικών κυβερνήσεων, αποφασίζει να παραιτηθεί από το αξίωμά του και να εγκαταλείψει μια για πάντα την πολιτική ζωή της χώρας. Έτσι, ετοιμάζεται να εκφωνήσει τον τελευταίο του λόγο στη Βουλή τη νύχτα της ψήφου εμπιστοσύνης προς την κυβέρνηση.
Έναν λόγο, που όμοιός του δεν έχει διαβαστεί ποτέ στην αίθουσα του κοινοβουλίου. Αφού έχει αναλογιστεί τις πράξεις και κυρίως τις παραλείψεις του σε οικογενειακό και επαγγελματικό επίπεδο, εξομολογείται και παράλληλα απολογείται ενώπιον ενός λαού που τον πίστεψε, με την ελπίδα ότι –έστω και την τελευταία στιγμή– θα προλάβει να γίνει σύμμαχος της αλήθειας και υποστηρικτής μιας μεγάλης συγγνώμης, που έπρεπε να έχει ειπωθεί καιρό πριν.
«Το πρόβλημα ξεκινά από τη στιγμή που η αξία του κοστουμιού
ξεπερνά την αξία του ανθρώπου που το φορά»
Ηθοποιοί: Γεράσιμος Σκιαδαρέσης, Δημήτρης Κωνσταντινίδης, Ελένη Θεοχάρη, Κωνσταντίνος Μπάρκος
Σκηνοθεσία: Κωνσταντίνα Νικολαΐδη
Οι παραστάσεις θα πραγματοποιηθούν στον κινηματογράφο «CINELAND ΠΑΝΤΕΛΗΣ», την Παρασκευή 30 Ιανουαρίου. Ώρες παραστάσεων: 19.00 και 21.00.
Τιμές εισιτηρίων: Κανονικό: 18€, Μειωμένο: 16€ (μαθητές, φοιτητές, άνεργοι, ΑμεΑ).
Διάθεση εισιτηρίων: ταμείο κινηματογράφου και εδώ.

Εκδήλωση αφιερωμένη στη μνήμη του Δημήτρη Πλουμπίδη
2026-01-31 19:00 | Φοιτητική Εστία – Πολιτιστικό Κέντρο Ξενία, Ψαρρού 46, Ρέθυμνο, Ρεθύμνου, 74100
Ο Πρόεδρος του Παιδαγωγικού Τμήματος Δημοτικής Εκπαίδευσης του Πανεπιστημίου Κρήτης, Καθ. Δημήτρης Σταύρου και η Διευθύντρια του Τομέα Θετικών Επιστημών, Καθ. Μαριάννα Καλαϊτζιδάκη, σας προσκαλούν σε μια βραδιά αφιερωμένη στη μνήμη του Δημήτρη Πλουμπίδη, αφυπηρετήσαντος Καθηγητή Φυσικής στο Π.Τ.Δ.Ε. του Π.Κ. και πρώτου Αντιπρύτανη Οικονομικών Πανεπιστημίου Κρήτης (1987-1990).
Ο Δημήτρης Πλουμπίδης (1936-2025) υπηρέτησε το Π.Τ.Δ.Ε. (1989-2004) και το Πανεπιστήμιο Κρήτης με συνέπεια και ζήλο, υποστηρίζοντας τις εκάστοτε απόψεις και θέσεις του με ακαδημαϊκή εντιμότητα και ηθική ακεραιότητα. Είχε το χάρισμα να εμπνέει τους φοιτητές και τις φοιτήτριές του να αγαπήσουν τη Φυσική, να αναγνωρίσουν τη σημασία της ποιοτικής διδασκαλίας της στο Δημοτικό Σχολείο, να κάνουν μεταπτυχιακές σπουδές.
Στο Τμήμα συνέβαλε στην κατάρτιση ενός προγράμματος σπουδών που οδηγούσε στην καλή προετοιμασία των μελλοντικών εκπαιδευτικών στις Θετικές Επιστήμες και υπηρέτησε Διευθυντής του Τομέα Θετικών Επιστημών επί σειρά ετών.
Η εκδήλωση θα πραγματοποιηθεί το Σάββατο 31 Ιανουαρίου 2026 και ώρα 19:00, στο Φοιτητικό Κέντρο ΞΕΝΙΑ στην παραλία του Ρεθύμνου.
